Tűz Óbudán: a hátára esett oltás közben egy tűzoltó
Kigyulladt egy vendéglő hétfőn Óbudán, az oltás közben megsérült egy tűzoltó - közölte a Fővárosi Katasztrófavédelmi Igazgatóság szóvivője az MTI-vel.
A III. kerületi Római téren lévő vendéglő tetőszerkezete gyulladt ki hétfő hajnalban. Az oltási munkálatok közben az egyik tűzoltó megcsúszott és a hátára esett. A mentők kórházba vitték a férfit, aki könnyebben megsérült az esés miatt. A tűzoltót 24 óra múlva engedik majd ki a kórházból.

A tüzet a szakembereknek sikerült megfékezniük; a lángok nem terjedtek tovább. A tűz keletkezésével kapcsolatban felvetődött a szándékosság gyanúja, ezért a rendőrséggel közösen vizsgálják az eset körülményeit.
Óbuda tűzoltó tűz